Natječaj za drugi ciklus upisa studenata na

doktorski studij

*Humanističke znanosti*

Raspisuje se natječaj za upis studenata na doktorski studij *Humanističke znanosti* naFilozofskom fakultetuu Splitu u akad. god. 2023./2024. za stjecanje akademskog stupnja doktora/doktorice znanosti iz područja humanističkih znanosti (dr. sc. human.), polje interdisciplinarne humanističke znanostina modulima: *Povijest; Povijest umjetnosti; Književnost i kultura; Lingvistika; Filozofija; Mediteranski interdisciplinarni kulturološki studij.*

Doktorski studij *Humanističke znanosti* (u daljnjem tekstu: Doktorski studij) traje u pravilu tri godine (šest semestara).

Godišnja školarina iznosi 2389,01 eura (18.000,00 kuna), a školarina za semestar u iznosu od 1194,51 eura (9.000,00 kuna) može se platiti jednokratno ili u dvije jednake rate.

Pravo upisa imaju pristupnici:

1. koji su završili sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij u području humanističkih i društvenih znanosti, s minimalno stečenih 300 ECTS bodova ili četverogodišnji sveučilišni dodiplomski studij koji pripada nekom od društvenih ili humanističkih područja.

Iznimno se na studij mogu upisati pristupnici koji su završili jedan od spomenutih sveučilišnih studija iz drugih znanstvenih područja, a imaju dodatne stručne i/ili znanstvene reference u području humanističkih znanosti koje ih prema prosudbi Vijeća doktorskog studija kvalificiraju za upis, a o čemu Vijeće za svakog takvog pristupnika donosi odluku utvrđujući moguće dodatne uvjete za upis;

2. s minimalnim prosjekom ocjena na prethodno završenom studiju od 3,5;

3. sa znanjem jednog stranog jezika;

4. s nacrtom plana doktorskog istraživanja.

Prijavi na natječaj prilažu se sljedeći dokumenti:

1. ispunjen prijavni obrazac (obrazac dostupan uz tekst Natječaja na mrežnoj stranici Fakulteta);

2. diplome sveučilišnog prijediplomskog i sveučilišnog diplomskog studija ili sveučilišnog integriranog prijediplomskog i diplomskog studija ili sveučilišnog dodiplomskog studija;

3. dopunske isprave o studiju (za pristupnike koji su završili sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij) ili prijepis ocjena za pristupnike koji su završili sveučilišni dodiplomski studij);

4. motivacijsko pismo u kojem obrazlaže zašto se opredijelio za određeni modul i što ga motivira da upiše Doktorski studij (max. 1 kartica teksta);

5. nacrt plana doktorskog istraživanja (max. 1 kartice teksta – pristupnik je dužan, u kratkim crtama, predstaviti temu budućeg znanstvenog istraživanja);

6. preporuke dvaju znanstvenika ili sveučilišnih nastavnika na kojemu su pristupnici studirali, diplomirali ili radili;

7. rodni list (**moguće ishoditi putem sustava e-Građani**);

8. domovnica (**moguće ishoditi putem sustava e-Građani**), a za strane državljane putovnica (preslika);

9. životopis (Europass format)

10. popis znanstvenih i stručnih radova ako ih pristupnik ima;

11. dokaz o znanju jednog stranog jezika, a za strane državljane dokaz o znanju hrvatskog jezika (jezične kompetencije na razini B2).

Pristupnici koji su završili studij izvan Republike Hrvatske obavezni su, uz sve navedeno, dostaviti i Rješenje o priznavanju inozemne visokoškolske kvalifikacije u svrhu nastavka školovanja. Upute o pokretanju postupka dostupne su na poveznici:

<https://www.unist.hr/studiji-i-nastava/dokumenti?EntryId=399#file-list>

Prijavi se mogu priložiti preslike, ali prilikom upisa na Doktorski studij obvezna je dostava dokumenata u izvorniku ili ovjerenoj preslici.

Prednost pri upisu imaju pristupnici s objavljenim znanstvenim ili stručnim radovima u znanstvenim/stručnim časopisima.

Konačan odabir pristupnika koji ostvaruju pravo upisa sukladno uvjetima ovog natječaja objavit će se na mrežnim stranicama Filozofskog fakulteta u Splitu (www.unist.ffst.hr).

Pravo upisa na studij pristupnici ostvaruju prema redoslijedu na ranglisti, do ispunjenja upisne kvote.

Prijava s potpunom dokumentacijom, u zatvorenoj omotnici s napomenom **„ZA DOKTORSKI STUDIJ“ ,** predaje se neposredno na službeni protokol Fakulteta (Poljička cesta 35, Split, prizemlje) ili šalje poštom na adresu: **Filozofski fakultet u Splitu, Poljička cesta 35, 21000 Split.**

Natječaj je otvoren **do 29. rujna 2023**. godine.

Nepravovremene i nepotpune prijave neće se uzimati u razmatranje.

Prijavom na natječaj pristupnici natječaja su izričito suglasni da Filozofski fakultet u Splitu može

prikupljati, koristiti i dalje obrađivati njihove osobne podatke u svrhu provedbe natječajnog postupka, a sukladno propisima koji uređuju zaštitu osobnih podataka.

Za dodatne informacije o uvjetima upisa na studij i tijeku studija potencijalni pristupnici mogu se obratiti na adresu elektroničke pošte: **mtudor@ffst.hr**

Program doktorskog studija i obrazac za prijavu dostupni su na mrežnim stranicama Filozofskog fakulteta u Splitu (https://www.ffst.unist.hr/studiji/poslijediplomski\_studij).

Filozofski fakultet u Splitu zadržava pravo da, u slučaju da se ne upiše dovoljan broj studenata, ne pokrene Doktorski studij.

Filozofski fakultet u Splitu

**SVEUČILIŠTE U SPLITU**

**FILOZOFSKI FAKULTET**

**Prijava**

za upis na doktorski

*Humanističke znanosti*

u akad. god. 2023./2024.

|  |  |
| --- | --- |
| Ime i prezime: |  |
| Adresa: |  |
| Telefon: |  |
| E-mail: |  |

**Prijavljujem se za upis na doktorski studij - modul:**

(zaokružiti odgovarajuće)

1. FILOZOFIJA
2. KNJIŽEVNOST I KULTURA
3. LINGVISTIKA
4. POVIJEST
5. POVIJEST UMJETNOSTI
6. MEDITERANSKI INTERDISCIPLINARNI KULTUROLOŠKI STUDIJ

**Završio/la sam studij**:

(zaokružiti odgovarajuće)

1. sveučilišni prijediplomski i diplomski studij
2. sveučilišni integrirani prijediplomski i diplomski studij
3. sveučilišni dodiplomski studij

|  |  |
| --- | --- |
| **Godina završetka i**  **naziv studija:** |  |

|  |  |
| --- | --- |
| **Naziv visokog učilišta na**  **kojem je završen studij:** |  |

|  |  |
| --- | --- |
| **Prosjek ocjena na zadnjem**  **završenom studiju:** |  |

U Splitu, \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(datum) (potpis pristupnika)

**NAPOMENA:** Prijava s nepotpunim podatcima kao i bez pripadajućih dokumenata neće se razmatrati.